fi en fi fi fi fi fi pl fi fi fi fi fi fi fi fi fi fi fi fi fi fi fi nl de fi fi fi fi fi fi fi fi fi fi fi fi fi en en fi fi en fi fi it nl fi fi en fi fi fi fi en fr fi en fi fi en en fi en fi fi fi fi fi fi fi fi fi fi nl fi en fi fi fi nl fi en fi fi en nl fi en fi fi fi fi fi fi fi fi fi fi en fi en fi fi fi en nl fi en fi fi fi fi fi fi fi fi fi fi fi fi fi fi nl fi en fi zh fi
Hyvinvointi kuuluu kaikille! – Vasemmistoliiton Vantaan ja Keravan hyvinvointialueen vaaliohjelma
Inhimillinen kehitys on ottanut takapakkia
Hoitajien sopimuksesta syntyi heti kiista siitä, mistä sovittiin – samat korotukset kuin muillekin vai oma palkkaohjelma etuajassa?
Lohikoski: Sähköyhtiöiden saneluvaltaa pitää rajoittaa
Liz Trussin konservatiivit vetivät Ison-Britannian sekaisin, mutta eipä ole Labourillakaan helppoa – kolme näkökulmaa brittipolitiikkaan
Hoitajille sopimus, työtaistelut päättyvät – palkat nousevat 15 prosenttia kolmessa vuodessa
HS tölvi vasemmiston Saramoa pääkirjoituksessaan – Vasemmistoliiton eduskuntaryhmän puheenjohtajan mukaan lehti on vajonnut yllättävän alas
Sähkön käyttö väheni jo syyskuussa – kuluttajiin kohdistuvat katkot viimeinen vaihtoehto sähköpulassa
Toimivat sote-palvelut, henkilöstökoulutuksella vai ilman?
Keravan Vasemmistoliitolla 16 aluevaaliehdokasta
Keravan Vasemmistoliitto on asettanut tammikuussa käytäviin ensimmäisiin aluevaaleihin yhteensä 16 ehdokasta. Mukana on sekä kuntapolitiikassa jo ansioituneita että muita yhteiskunnallisesti aktiivisia keravalaisia. Myös Vasemmistoliiton kansanedustaja Pia Lohikoski on ehdolla.
”Tulevissa sotevaaleissa yksi tärkeimmistä tavoitteista on, että sotepalvelut säilyvät lähipalveluina keravalaisille ja että perusterveydenhuoltoa sekä ennaltaehkäisevää työtä vahvistetaan”, sanoo aluevaaliehdokas Heli Karhu (vas. /sit.).
Kaikkiin keravalaisiin talouksiin jaettiin toukokuussa Vasen-lehti. Lehden voi lukea myös verkosta täällä.
eduskunta, ikäihmiset, koulutus, kuntavaalit 2021, liikunta, terveys, vasen
Maksuton sopparuokailu tulee kirjastolle – taustalla Pia Lohikosken valtuustoaloite
”Kerava jakaa ruokaa koulujen kesälomien aikana arkisin kello 12 kirjastolla… Keravan valtuusto päätti budjettineuvotteluissa myöntää sopparuokailuun 10 000 euroa. Yksi ateria maksaa noin 80 senttiä.” kirjoittaa sanomalehti Keski-Uusimaa sopparuokailusta 7.4.2018.
Kesällä 2017 sopparuokailua järjestivät ykstyishenkilöt paikallisten yhdistysten ja yritysten tuella. Vasemmistoliiton Pia Lohikoski on tehnyt valtuustoaloitteen kaupungin järjestämästä sopparuokailusta alle 16-vuotiaille lapsille jo useampaan kertaan. Syyskuun kaupunginvaltuustossa (12.9.2017) aloite sai hyvän kannatuksen: sen allekirjoitti 30 valtuutettua 51:stä.
Lue alkuperäinen aloite kokonaisuudessaan
Keravan Vasemmiston valtuustoryhmä on tyytyväinen, että monia asioita, joiden puolesta olemme tehneet työtä, on huomioitu jo kaupunginjohtajan talousarvioesityksessä. Tällaisia ovat esimerkiksi se, että kaupungissamme jatketaan luokkakoon pienentämistä myös ensi vuonna sekä säilytetään subjektiivinen päivähoito-oikeus ja pienet ryhmäkoot varhaiskasvatuksessa. Lisäksi ennaltaehkäisevään työhön, kuten jalkautuvaan nuorisotyöhön, palkataan lisää työntekijöitä.
Maila Hölttä Keravan ensimmäiseksi pitäjäneuvokseksi
Vasemmistoliiton Maila Höltälle myönnettiin kaupunginvaltuuston kokouksessa 12.9.2017 pitäjäneuvoksen arvonimi.
Maila Hölttä on toiminut Keravan SKDL:n ja Keravan Vasemmistoliiton johtotehtävissä, lisäksi myös Vasemmistonaisissa ja sen edeltäjässä Suomen naisten demokraattisessa liitossa.
Puoluepoliittisten ja kunnallisten vuosikymmeniä jatkuneiden merkittävien luottamustehtäviensä lisäksi Maila on toiminut aktiivisesti mm. Keravan suojakotiyhdistyksessä ja palvelutalosäätiössä, Savion kyläyhdistyksessä, Keravan Kisa-Veikoissa ja nyt myös Keravan Eläkeläiset ry:ssä puheenjohtajana useamman vuoden.
Mailalla on suuri sydän. Hän on lähtöisin vaatimattomista oloista ja on siksi aina ollut heikoimpien puolestapuhuja. Mailan voi yhtä hyvin tavata varamummona monikulttuurisen keravalaisperheen lapsille, kuin terveyskeskuksessa tai Hopeahovissa tapaamassa vuodepotilaiksi joutuneita keravalaisia seniorikansalaisia.
Mailan sydäntä erityisen lähellä ovat asuntopoliittiset kysymykset ja hän on vuosia puhunut sekä kohtuuhintaisen vuokra-asuntotuotannon puolesta että myös ajanut asunnottomien asiaa ja vaatinut Keravalle ensisuojaa niille, joilla ei muutoin ole keinoja saada kattoa päänsä päällä.
Vasemmistoliiton valtuustoryhmälle Maila Hölttä on ryhmän pitkäaikainen puheenjohtaja ja kunnioitettu ja arvostettu toveri. Hän on perehdyttänyt ja tukenut meitä sekä tarjonnut laajan kokemuksensa käyttöömme. Ennen kaikkea ihailemme Mailaa siitä työstä, jota hän on pyyteettömästi tehnyt keravalaisten eteen vuosikymmenten ajan.
Maila on aina tavattavissa tapahtumissa, teltoilla ja tilaisuuksissa, sekä valmis kuuntelemaan kuntalaisten huolia ja selvittämään huolellisesti ja tarkasti kaiken kokoisia asioita. Näin on ollut jo vuosikymmenten ajan.
Maila on todellinen ja aito kuntalaisten valtuutettu, keravalainen superaktiivi, josta me kaikki voimme ottaa mallia ja esimerkkiä. Maila Hölttä, jos kuka, ansaitsee Keravan ensimmäisen pitäjänneuvoksen arvonimen. Arvonimen, joka voi olla vain yhdellä ansioituneella kerrallaan.
Vasemmistoliiton valtuustoryhmän ja aktiivien puolesta lämpimästi onnea Maila!
Keravan uusi kaupunginvaltuusto järjestäytyi ensimmäisessä kokouksessaan maanantaina 12.6.2017. Valtuustoryhmät olivat allekirjoittaneet sopimuksen luottamustehtävien paikkajaosta jo toukokuussa, joten luottamustehtävät vahvistettiin esitetyllä tavalla. Keravan Vasemmiston luottamushenkilöt yhteystietoineen löydät täältä. Valtuustoryhmän jäseniin voit tutustua täällä.
Ole meihin rohkeasti yhteydessä, tehdään yhdessä Keravasta vielä parempi!
Valtuustoaloite: Alle 25-vuotiaille kuntalaisille maksuton raskauden ja seksitautien ehkäisy
Keravan Vasemmiston valtuutetut Miila Halonen ja Pia Lohikoski jättivät valtuuston kokouksessa 12.6.2017 aloitteen maksuttomasta ehkäistystä alle 25-vuotiaille kuntalaisille. Aloitteen allekirjoitti 24 valtuutettua.
Aloitteet, Uutiset, Valtuusto, Yleinen
Keravan Vasemmistoliiton valtuustoryhmä kokoontui perjantaina Lapilan kartanolla ja valitsi itselleen johdon.
Uusi valtuustoryhmän puheenjohtaja on ensimmäisen kauden valtuutettu Juhani Lohikoski.
– Valtuustossa Vasemmisto tulee näkymään aiempaa vahvempana ja aktiivisempana vaalivoittomme ansiosta, arvioi Lohikoski.
Juhani Lohikoski ja Miila Halonen
Lohikoski kertoo Vasemmiston valtuustoryhmän olevan valmis rakentamaan avoimempaa ja tasa-arvoisempaa Keravaa yhdessä kaikkien keravalaisten ja toisten valtuustoryhmien kanssa.
– Avoimuuden ja osallisuuden pitää näkyä päätöksenteossa. On sitten kyse kaavoituspolitiikasta, koulu- ja päiväkotiverkosta tai julkisten tilojen sisäilmaongelmista. Haetaan yhdessä parhain malli asioiden toteuttamiseen, linjaa Lohikoski.
Valtuustoryhmän varapuheenjohtajaksi valittiin ensimmäisen kauden valtuutettu Miila Halonen.
Vasemmistoliiton neuvottelijoiksi valittiin Juhani Lohikoski, Pia Lohikoski ja Miila Halonen.
Valtuustoryhmän sihteerinä ja tiedottajana toimii jatkossa Anu Kostiainen.
Keravan Vasemmiston luottamuspaikkajako valmistui
Keravan Vasemmistoliiton valtuustoryhmä teki päätöksen luottamuspaikkojen jakoesityksestä puolueen osalta perjantaina 19.5.17.
Puolueiden kesken käydyissä neuvotteluissa Vasemmiston saamille luottamuspaikoille esitetään niin kokeneita konkareita kuin ensikertalaisiakin vaalimaan keravalaisten etua ja luotsaamaan kaupunkia läpi lähivuosien suurten haasteiden.
Lapinlahdella 13.2.1941 syntynyt, miltei koko elämänsä Keravalla viettänyt Pekka Aatami Rosenberg menehtyi pitkään kestäneen, vaikean sairauden murtamana 27.3.2017.
Pekka jäi 9-vuotiaana veljensä kanssa orvoksi. Sisar otti pojat perheensä jäseniksi. Pian tämän jälkeen he kaikki muuttivat Jämsän kautta Keravalle.
Keskuskansakoulun opettaja Jussi Kivelä huomasi pojan liikunnalliset lahjat ja innosti häntä urheilun pariin. Lajeiksi valikoituivat yleisurheilu, hiihto ja pesäpallo, joista kaksi viimeistä jäivät päälajeiksi.
Pekka Rosenberg liittyi aluksi Keravan Tovereihin. Vuodesta 1961 lähtien hän osallistui Keravan Kisa-Veikkojen perustamista suunnitteleviin kokouksiin ja toimi perustamiskokouksen sihteerinä maaliskuussa 1962. Kymmenen vuotta myöhemmin hän oli rakentamassa Pihkaniittyyn Kisa-Veikkojen majaa ja sen ulkoilureittiä.
Erityisesti Pekka muistetaan viidenkympin hiihtäjänä. Sukset olivat puujärviset, kunnes ensimmäiset lasikuitupohjaiset tulivat markkinoille. Sellaiset Pekkakin sai Järvisen tehtaalta oman kilpahiihtouran kallistuessa jo ehtoopuolelle. 1950- ja 1960-luvuilla pesäpalloa harrastaneet muistavat pitkänhuiskean kopparin, jonka käsi sivalsi pelivälineen takarajalta aina kotipesään saakka. Aktiiviuransa jälkeen hän toimi mm. yleisurheilukilpailujen lähettäjänä.
Pekka Rosenberg oli viimeiseen asti uskollinen TUL:lle ja ylpeä urheilujärjestöstään, vaikka aktiiviuran aikana häntä useaan otteeseen houkuteltiin porvarileiriin. Hänen mielimottonaan oli: TUL:n urheilijat eivät ole tehty sokerista.
Urheilutausta johti siihen, että Pekka valittiin vuosiksi 1965-69 Keravan urheilulautakuntaan ja vuosiksi 1997-2001 kaupungin liikuntalautakuntaan. Hän toimi kauppalan-/kaupunginvaltuutett una SKDL:n ryhmässä 1969-76 . Vuonna 1991 hänestä tuli varajäsen kaupunginvaltuustoon, vuosina 1994-2000 hän vaikutti valtuuston varsinaisena jäsenenä Vasemmistoliiton ryhmässä.
Hänelle uskottiin monia muitakin luottamustehtäviä kaupungin päätöksenteossa. Niitä olivat jäsenyys koulusuunnittelulautakunnassa, lukion vanhempainneuvostossa, toiminta maaoikeuden lautamiehenä, varajäsenyydet kaupunginhallituksessa, palolautakunnassa, Keravan Energia Oy.n hallituksessa ja hallintoneuvostossa. Useissa vaalilautakunnissa hän toimi joko puheenjohtajana, varsinaisena tai varajäsenenä.
Työuransa Pekka Rosenberg aloitti postimiehenä 1956. Postissa työskentelyn hän lopetti ylipostimiehenä 1975. Hänestä tuli betonimies Elementtitekniikalle ja myöhemmin rakennusmies Polar Oy:öön. Tästä ammatista hän sai toimeentulonsa aina vuoteen 1995, jolloin jäi eläkeputkeen.
Pekka liittyi v. 1975 Rakennusliiton ammattiosasto 22:een ja kuului siihen elämänsä loppuun saakka. Vuodesta 1987 hän toimi puheenjohtajana aina vuoteen 2008. Keravan Sairaus- ja Tapaturmainvalidien tilin-/toiminnantarkastajan tehtävää hän hoiti vuoteen 2014.
Jäätyään työttömäksi hän oli käynnistämässä työttömien toimintaa Keravalla. Hänen työllistettynä tekemistään töistä ovat jääneet muistoksi mm. Killan alueen leikkipuiston kauniit, värikkäät kuvat.
Pekka Rosenberg tutustui ihmisiin nopeasti. Häntä oli helppo lähestyä. Lähiomaisten ja sukulaisten lisäksi on laaja se joukko, joka on jäänyt häntä kaipaamaan.
Maila Hölttä, toveri, ystävä
Page 1 Page 2 … Page 7 >>
© 2022 - Keravan Vasemmisto